
Kontextus

A kontextus szó többé kevésbé azt az állapotot jelenti, ami egy adott eseményt, írott szöveget körbefog, vagy éppenséggel a környezetét képezi. Képek esetében is beszélhetünk kontextusról csak kicsit másképp. Ez esetben a szó sokkal inkább a kép tényleges helyére vonatkozik, illetve azok felhasználási módjára. Ebben a munkában olyan kérdésekre keresem a választ, hogy képek esetében hogyan viszonyul a néző a különböző kontextusokhoz, és tényleg olyan különleges helyet foglal-e el a galéria köztük. Egy másik fontos kérdés amivel foglalkozom, hogy mikortól beszélhetünk egy képről úgy, ahogyan azt a művészetről szokás? Mássá válik a kép egy olyan légkörben, ahol mindenki művészetre szomjasan nézi képünket? A kontextus megválasztásával egyúttal megválasztódik a közönség is. Más közönség, más kontextus, de “ugyanaz” a kép. Viszont ugyanaz és “ugyanaz” között mégiscsak nagy különbség van. A munkámban ezekre a gondolatokra próbálok reflektálni. Szeretnék egyetlen képet alternatív módokon megmutatni.



